ԱՄՓՈՓԱԹԵՐԹ

««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՈՒ ԱՐՏԱՔԻՆ ԳՈՐԾԵՐԻ ԵՎ ՄԻՋԱԶԳԱՅԻՆ ԱՌԵՎՏՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. Արտաքին գործերի և միջազգային առևտրի նախարարություն
	30.07.2026թ.
N 1107/39002

	ՀՀ ԱԳՄԱ նախարարությունը նպատակահարմար է գտնում «Հայաստանի Հանրապետության 2026 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության՝ 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու ու Շրջակա միջավայրի նախարարությանը գումար հատկացնելու մասին» ՀՀ կառավարության որոշման նախագծի ընդունումը, ինչը կարևորվում է Կենսաբազմազանության կոնվենցիայի COP17-ի Բարձր մակարդակի նախարարական հատվածին առավել նվազ զարգացած երկրների և փոքր կղզի զարգացող երկրների պատշաճ ներկայացվածությունն ապահովելու և համաժողովի օրակարգի որոշումների ընդունմանը նպաստելու առումով:
	[bookmark: _GoBack]Ընդունվել է ի գիտություն։

	2. Արդարադատության նախարարություն
	03.08.2026թ.
N /27.3/41181-2026

	1․ «Հայաստանի Հանրապետության 2026 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության՝ 2025 թվականի դեկտեմբերի 25-ի թիվ 1910-Ն որոշման մեջ փոփոխություններ և լրացումներ կատարելու ու Շրջակա միջավայրի նախարարությանը  գումար հատկացնելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում առաջարկում ենք, որպես լիազորող նորմ, հղում կատարել նաև «Հայաստանի Հանրապետության բյուջետային համակարգի մասին» օրենքի    23-րդ հոդվածի 3-րդ մասին՝ նկատի ունենալով Նախագծի 1-ին կետով նախատեսված կարգավորումը։
Բացի այդ, անհրաժեշտ է Նախագծի նախաբանում «Բյուջեների կատարման կարգը հաստատելու և Հայաստանի Հանրապետության կառավարության մի շարք որոշումներ ուժը կորցրած ճանաչելու մասին»» բառերը հանել՝ նկատի ունենալով 17-րդ հոդվածի 7-րդ մասը, համաձայն որի՝ ենթաօրենսդրական նորմատիվ իրավական ակտի մասերին հղում կատարելիս նշվում են իրավական ակտի կրճատ անվանումը, կետի, ենթակետի կամ պարբերության համարը:
2․ Նախագծի 1-ին կետով նախատեսվում է «Հայաստանի Հանրապետության 2026 թվականի պետական բյուջեի մասին» օրենքի N 1 հավելվածի N 2 աղյուսակում կատարել վերաբաշխում և փոփոխություն, Հայաստանի Հանրապետության կառավարության՝ 2025 թվականի դեկտեմբերի 25-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին»                N 1910-Ն որոշման NN 3, 4, 5, 9, 9.1 և 10 հավելվածներում կատարել փոփոխություններ և լրացումներ` համաձայն NN 1, 2, 3, 4 և 5 հավելվածների:
Այս կապակցությամբ հարկ է նկատի ունենալ, որ Նախագծի հավելված 5-ով սահմանված է Բարձր մակարդակի հատվածին (High-Level Segment) մասնակցելու համար բարձրաստիճան մեկ պատվիրակի (նախարարի մակարդակով) Հայաստանի Հանրապետության կառավարության կողմից ֆինանսավորվող երկրների ցանկը, ուստի նշված կետից 5-րդ հավելվածին կատարված հղումն ունի վերանայման կարիք։
3․ Նախագծի 2-4-րդ կետով նախատեսված կարգավորումներն ունեն վերանայման կարիք, քանի որ Նախագծի նախաբանում բացակայում են լիազորող նորմեր՝ ՀՀ կառավարության կողմից համապատասխան ցանկը հաստատելու, ինչպես նաև թույլտվություններ տրամադրելու համար։
Այս կապակցությամբ հարկ է նկատի ունենալ, որ ՀՀ Սահմանադրության 6-րդ հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: 
«Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:
Նշվածը հիմք ընդունելով՝ գտնում ենք, որ Նախագծի           2-4-րդ կետերի ընդունումը հնարավոր է միայն Նախագծի նախաբանում համապատասխան լիազորող նորմերի լրացման պարագայում։
Միաժամանակ Նախագծի 3-րդ կետով նախատեսված կարգավորման կապակցությամբ հարկ է նկատի ունենալ, որ Նախագծի հիմնավորման համաձայն՝ «Բարձր մակարդակի հատվածի բարձրաստիճան ներկայացուցիչների կեցության և հյուրանոցային ծախսերը նախատեսվում է իրականացնել ՀՀ կառավարության՝ 2017 թվականի մայիսի 4-ի N 526-Ն որոշման     1-ին կետով հաստատված՝ գնումների գործընթացի կազմակերպման կարգի 23-րդ կետի 4-րդ ենթակետով նախատեսված ցանկի 10-րդ կետի՝ պատվիրակությունների ընդունման նպատակով ապրանքների, աշխատանքների և ծառայությունների ձեռքբերման հիմքով։
Բարձր մակարդակի հատվածի բարձրաստիճան ներկայացուցիչների ավիատոմսերի գնումը կամ հատուցումը նախատեսվում է իրականացնել ՀՀ կառավարության 2017 թվականի մայիսի 4-ի N 526-Ն որոշման 1-ին կետով հաստատված՝ գնումների գործընթացի կազմակերպման կարգի 23-րդ կետի 4-րդ ենթակետով նախատեսված ցանկի 44-րդ կետի հիմքով՝ ստանալով ՀՀ կառավարության թույլտվությունը՝ յուրաքանչյուր առանձին դեպքում գնման գործընթացի կազմակերպման նպատակով»։
Նշված հիմնավորումից բխում է, որ նշված գնման գործընթացները իրականացվելու են ՀՀ կառավարության առանձին որոշումներով տրված թույլտվությունների հիման վրա, հետևաբար նախատեսված կարգավորման անհրաժեշտությունը Նախագծում ունի հիմնավորման կարիք։
4․ Նախագծի նախաբանում «38․1» թիվն առաջարկում ենք փոխարինել «38․1-ին» բառով։
	Ընդունվել է։ Որոշման նախագծի նախաբանում կատարվել է լրացում։


















Ընդունվել է։ Որոշման նախագծի 1-ին և 2-րդ կետերում կատարվել է շտկում։















Ընդունվել է։ Որոշման նախագծի նախաբանում կատարվել է լրացում։














































Ընդունվել է։  Որոշման նախագծի նախաբանում կատարվել է շտկում։

	3. Ֆինանսների նախարարություն
	10.08.2026թ.
N 01/9-2/21441-2026

	Նախագծի 3-րդ կետի 1-ին և 2-րդ ենթակետերի համաձայն՝ նախատեսվում է COP17 միջոցառումների շրջանակում թույլատրել Շրջակա միջավայրի նախարարությանը (Նախարարություն) Բարձր մակարդակի հատվածի բարձրաստիճան ներկայացուցիչների կեցության և հյուրանոցային ծախսերն իրականացնել մեկ անձից՝ ՀՀ կառավարության՝ 04.05.2017թ. N 526-Ն որոշմամբ հաստատված կարգի 23-րդ կետի 4-րդ ենթակետով նախատեսված ցանկի 10-րդ տողի հիմքով, ինչպես նաև ավիատոմսերի գնումը կամ հատուցումն իրականացնել վերոնշյալ կարգի ցանկի 44-րդ տողի հիմքով՝ չկիրառելով ՀՀ կառավարության՝ 27.11.2025թ. N 1704-Ն որոշման հավելվածով հաստատված ավիատոմսերի ձեռքբերման պայմանները։
ՀՀ կառավարության՝ 04.05.2017թ. N 526-Ն որոշմամբ հաստատված կարգի 23-րդ կետի 4-րդ ենթակետով հաստատված ցանկի 44-րդ կետի համաձայն՝ Միավորված ազգերի կազմակերպության կոնվենցիայի կողմերի համաժողովների կազմակերպման համար անհրաժեշտ ապրանքների, աշխատանքների կամ ծառայությունների ձեռքբերումը կարող է իրականացվել մեկ անձից գնման ձևով՝ յուրաքանչյուր առանձին դեպքում գնման գործընթացը կազմակերպելու համար ստանալով ՀՀ կառավարության թույլտվությունը:
Այս կապակցությամբ հայտնում ենք, որ կառավարության 21.08.2025թ. N 1187-Ա որոշմամբ Նախարարությանը տրվել է թույլտվություն՝ COP17-ի կազմակերպման և անցկացման մասնագիտացված ծառայության ձեռքբերումն իրականացնել մեկ անձից գնման ձևով:
 Վերոգրյալից ելնելով հայտնում ենք, որ եթե հատկացվող միջոցների հաշվին գնումները արդեն իսկ ներառված են ՀՀ կառավարության՝ 21.08.2025թ. N 1187-Ա որոշմամբ տրամադրված թույլտվության մեջ, ապա որպես ավելորդ դրույթ անհրաժեշտ է հանել նախագծի 3-րդ կետը: Հակառակ դեպքում՝ առաջարկում ենք նախագծի 3-րդ կետը խմբագրել՝ նախատեսել կարգավորում այն մասին, որ ՀՀ կառավարությունը թույլատրում է վերոնշյալ ծառայությունները ձեռք բերել մեկ անձից գնման ձևով՝ Նախագծի նախաբանում հղում կատարելով նաև ՀՀ կառավարության՝ 04.05.2017թ. N 526-Ն որոշմամբ հաստատված կարգի 23-րդ կետի 4-րդ ենթակետով հաստատված ցանկի 44-րդ տողին:
2. Նախագծի 4-րդ կետով թույլատրվում է Նախարարությանը անհրաժեշտության դեպքում, որոշման շրջանակներում կատարվող ծախսերի համար նախատեսված գումարները շրջանառել նաև մարմնի բանկային վճարային քարտերի և գնում չհանդիսացող ծախսերի ֆինանսավորման միջոցով՝ ինքնուրույն կատարելով ներքին հոդվածային վերաբաշխումներ։
Այս կապակցությամբ առաջարկում ենք խմբագրել որոշման նախագծի 4-րդ կետը՝ հստակ սահմանելով բանկային վճարային քարտերով շրջանառվող միջոցի առավելագույն չափաքանակը, գործառական դասակարգումը և տնտեսագիտական հոդվածը:
3. Հիմնավորման համաձայն՝ մեկ պատվիրակի համար ավիատոմսի միջին գինը հաշվարկված է 2,500 ԱՄՆ դոլարին համարժեք ՀՀ դրամ։ Մինչդեռ, ներկայացված չեն վերջինիս հաշվարկ-հիմնավորումները: 
Հաշվի առնելով ՀՀ կառավարության՝ 27.11.2025 թ.               N 1704-Ն որոշման հավելվածով հաստատված ավիատոմսերի ձեռքբերման չափանիշները (մասնավորապես՝ առավել շահավետ տարբերակի ընտրություն, միջազգային որոնողական և ամրագրման էլեկտրոնային հարթակներից ավիատոմսի ձեռքբերում)՝ առաջարկում ենք հիմնավորմամբ ներկայացնել ավիատոմսերի ձեռքբերման գնի հաշվարկման մեխանիզմը:
4. ՀՀ վարչապետի աշխատակազմի ղեկավարի 05.08.2026թ. N02/06.32/26609-2026 գրությամբ (Գրություն) առաջարկվել է քննարկել գրությանը կից ցանկում նշված թվով 46 երկրների ղեկավարների հյուրընկալման դեպքում անհրաժեշտ ֆինանսական միջոցների՝ բյուջեով նախատեսված լինելու կամ բյուջետավորման հնարավորության հարցը: 
Այս կապակցությամբ հայտնում ենք, որ COP17 անցկացման վերաբերյալ ստորագրված համաձայնագրի «Հավելված Զ»-ով արդեն իսկ ամրագրվել է, որ հյուրընկալող երկրի կառավարության կողմից ֆինանսավորվելու են «Առավել թույլ զարգացած երկներից» (LDCs) և «Փոքր կղզի զարգացող պետություններից» (SIDS) 74 երկրի բարձրաստիճան ներկայացուցիչների մասնակցության հետ կապված ծախսերը։ 
Միաժամանակ, Գրության շրջանակներում ներկայացված ցանկից միայն 4 երկրներ ընդգրկված չեն «Հավելված Զ»-ում:
Հաշվի առնելով վերոգրյալը՝ առաջարկում ենք նշված 4 երկրների պատվիրակությունների հյուրընկալման ծախսերի ֆինանսավորման հարցը դիտարկել Նախագծի փաթեթի շրջանակներում՝  նախատեսված ֆինանսական միջոցների հաշվին։
	Պարզաբանում։ Հաշվի առնելով, որ որոշման նախագիծը փոխանցվել և հետագա ընթացքն ապահովելու է ՀՀ արտաքին գործերի նախարարությունը՝ որոշման նախագծում փոփոխություն չի կատարվել։

































Ընդունվել է մասամբ։ Հաշվի առնելով, որ հնարավոր չէ որոշման շրջանակներում կատարվող ծախսերի համար կանխատեսել բանկային վճարային քարտերի միջոցով  շրջանառման ենթակա գումարները՝  առավելագույն չափաքանակ չի սահմանվել։ Որոշման նախագծի 4-րդ կետը խմբագրվել է մասնակի՝ թույլատրելով փոփոխությունը կատարել գնումների պլանում։ Գործառնական դասակարգման և տնտեսագիտական հոդվածի փոփոխության անհրաժեշտություն չկա, քանի որ ծախսը պլանավորված է «Ընդհանուր բնույթի այլ ծառայություններ» հոդվածով։
Չի ընդունվել։ Մեկ պատվիրակի համար ավիատոմսի հաշվարկ-հիմնավորումներ ներկայացնել հնարավոր չէ։ Ինչպես նշված է որոշման նախագծի հիմնավորման մեջ՝ հաշվարկված միջին գին է այն, 2-3 ամիս առաջ և ամառային ժամանակահատվածում հաշվարկները բավարար հիմնավորված չեն լինի։






Պարզաբանում։ «Բարձր մակարդակի հատվածի»         (High-Level Segment) և «Առաջնորդների գագաթնաժողովի» (Leader’s Summit) միջոցառումների նպատակներն, դրանց մասնակցող պաշտոնատար անձանց շրջանակը և կազմակերպման ժամանակահատվածները տարբեր են։ Այսպես, «Բարձր մակարդակի հատվածի» (High-Level Segment) միջոցառումը նախատեսված է 2026 թվականի հոկտեմբերի 27-ից 28-ը՝  ապահովելով նախարարի, իսկ «Առաջնորդների գագաթնաժողովի» (Leader’s Summit) միջոցառումը՝ 2026 թվականի հոկտեմբերի 16-ին, երկրի ղեկավարի (նախագահ կամ վարչապետ և նրանց ուղեկցող անձանց)  մակարդակով մասնակցությունը:





